
[bookmark: _Hlk147835650]Na temelju članka 57. stavka 4. Zakona o porezu na dohodak („Narodne novine“, broj 115/16, 106/18, 121/19, 32/20, 138/20, 151/22, 114/23 i 152/24), članka 2. Pravilnika o paušalnom oporezivanju djelatnosti iznajmljivanja i organiziranja smještaja u turizmu („Narodne novine“, broj 1/19, 1/20, 1/21, 156/22 i 01/24)  i članka 27. Statuta Općine Dugi Rat („Službeni glasnik“-službeno glasilo Općine Dugi Rat, broj 5/21 i 20/26), Općinsko vijeće Općine Dugi Rat na svojoj ____. sjednici održanoj ___. ___. 2026. godine, donosi

ODLUKU
o visini paušalnog poreza na djelatnosti iznajmljivanja 
i organiziranja smještaja u turizmu na području Općine Dugi Rat
	

		Članak 1.

Ovom odlukom utvrđuje se visina paušalnog poreza po krevetu, po smještajnoj jedinici u kampu i/ili kamp odmorištu te po smještajnoj jedinici u objektu za robinzonski smještaj koji se nalaze na području Općine Dugi Rat. 

Članak 2.

	Visina paušalnog poreza utvrđuje se kako slijedi:

· 80,00 eura po krevetu,
· 80,00 eura po smještajnoj jedinici u kampu i/ili kamp odmorištu 
· 80,00 eura po smještajnoj jedinici u objektu za robinzonski smještaj.

Članak 3.

Ova Odluka objavit će se u „Službenom glasniku“-službenom glasilu Općine Dugi Rat i stupa na snagu 1. siječnja 2027. godine.
Stupanjem na snagu ove Odluke prestaje važiti Odluka o visini paušalnog poreza na djelatnosti iznajmljivanja i organiziranja smještaja u turizmu na području Općine Dugi Rat („Službeni glasnik“ broj 5/25).





KLASA: 412-01/26-01/                                   			PREDSJEDNICA 
URBROJ: 2181-22-01-26-      			                       			        
Dugi Rat,                             	                       				  Sanja Vitaić





Obrazloženje

Donošenjem Zakona o izmjenama i dopunama Zakona o porezu na dohodak („Narodne novine“, broj 152/2024) između ostalog mijenjale su se odredbe koje se odnose na utvrđivanje visine paušalnog poreza po krevetu, po smještajnoj jedinici u kampu i/ili kamp odmorištu te po smještajnoj jedinici u objektu za robinzonski smještaj.

Člankom 57. stavkom 2. Zakona o porezu na dohodak propisano je da se poreznim obveznicima koji ostvaruju dohodak od iznajmljivanja stanova, soba i postelja putnicima i turistima i organiziranja kampova, porez na dohodak po osnovi obavljanja te djelatnosti utvrđuje u paušalnom iznosu, pod uvjetima i na način propisan člancima 61. i 82. Zakona. 

Člankom 57. stavkom 4. Zakona o porezu na dohodak te člankom 2. Pravilnika o paušalnom oporezivanju djelatnosti iznajmljivanja i organiziranja smještaja u turizmu obvezuje se jedinice lokalne samouprave na donošenje odluka o visini paušalnog poreza na djelatnosti iznajmljivanja i organiziranja smještaja u turizmu, dok Općina u članku 27. svog Statuta propisuje da predstavničko tijelo, tj. općinsko vijeće donosi opće i druge akte.  

Odluku o visini iznosa paušalnog poreza na djelatnost iznajmljivanja i organiziranja smještaja u turizmu na području Općine Dugi Rat Općinsko vijeće je donijelo na svojoj 40. sjednici održanoj 26. veljače 2025. godine i ista je objavljena u Službenom glasniku Općine Dugi Rat broj 5/25). Odluka je donijeta sukladno kategoriji u koju je jedinica lokalne samouprave razvrstana prema indeksu turističke razvijenosti, utvrđenom za prethodnu godinu, sukladno posebnom propisu, u granicama propisanim ovim Zakonom, pa je sukladno tim kriterijima utvrđeno da je Općina Dugi Rat razvrstana u II. kategoriju prema indeksu turističke razvijenosti za koju je raspon iznosa paušalnog poreza utvrđen od 70,00 eura do maksimalno 200,00 eura. Tom Odlukom Općinsko vijeće je na prijedlog Općinskog načelnika donijelo odluku da se visina paušalnog poreza utvrđuje u iznosu od 70,00 eura po krevetu; 70,00 eura po smještajnoj jedinici u kampu i/ili odmorištu i 70,00 eura po smještajnoj jedinici u objektu za robinzonski turizam.

Primjenu visine paušalnog poreza za djelatnosti iznajmljivanja i smještaja u turizmu na području jedinica lokalne samouprave predstavničko tijelo može donijeti do 15. prosinca a ista se primjenjuje od 1. siječnja iduće godine.
Izmijenjena Odluka se dostavlja Poreznoj upravi u roku od 8 dana od donošenja.

Prema odredbama Zakona o financiranju jedinica lokalne i područne samouprave („Narodne novine“, broj 127/17, 138/20, 151/22 i 114/23), prihodi od poreza na dohodak, u koje spada i navedeni godišnji paušalni porez na dohodak po krevetu, odnosno po smještajnoj jedinici u kampu, zajednički su prihodi koji se raspodjeljuju između općina, gradova i županija.
Uzimajući u obzir navedeno predložene su visine paušalnog poreza za cijelo područje Općine Dugi Rat kako je to navedeno u članku 2. ove Odluke, i to:
-  po krevetu za cijelo područje Općine Dugi Rat u iznosu od 80,00 eura,
-  po smještajnoj jedinici u kampu i/ili kamp odmorištu u iznosu od 80,00 eura
- po smještajnoj jedinici u objektu za robinzonski turizam u iznosu od 80,00 eura 




